Jaime Ruiz Sacristán

Jaime Ruiz Sacristán (født 27. oktober 1949 i Ciudad de México i Mexico, død 12. april 2020 samme sted) var en meksikansk forretningsmann og bankmann. Han var formann for Bolsa Mexicana de Valores (BMV - børsen) fra 2015 til sin død i 2020 av covid-19. Hans tvillingbror Carlos Ruiz Sacristán var landets minister for kommunikasjon og transport fra 1994 til 2000.

Biografi
Ruiz tok bachelorgrad i bedriftsadministrasjon fra Universidad Anáhuac México og en M.B.A. fra Kellogg School of Management ved Northwestern University i Evanston (Illinois) i Illinois i USA.

I 2003 grunnla Ruiz finansgruppen Banco Ve por Más. Han ble visepresident for Asociación de Bancos de México (ABM) i 2007 og ble forfremmet til dens formann fra 2011 til 2013. I 2015 ble Ruiz formann for Bolsa Mexicana de Valores, og var dette frem til sin død.

Ruiz testet positiv for covid-19 den 13. mars 2020, etter å ha kommet hjem fra en ferie i Vail i Colorado. En rekke andre ledende meksikanske forretningsfolk somvar på samme feriested, testet også posifivt for koronaviruset. Han døde av sykdommen på Hospital Ángeles del Pedregal i Mexico by 12. april 2020, i en alder av 70 år.

Referanser

Meksikanske forretningsfolk
Bankierer
Personer fra Mexico by
Dødsfall relatert til covid-19 i Mexico